Elif Şafak

Elif Şafak (s. 25. lokakuuta 1971 Strasbourg, Ranska) on turkkilainen kirjailija. Hänen teoksiaan on käännetty yli 40 kielelle.
Şafak syntyi Ranskassa, vietti nuoruutensa Espanjassa, mutta muutti myöhemmällä iällään Turkkiin. Şafak on myös tutkija ja hänellä on maisterintutkinto sukupuolentutkimuksesta ja filosofian tohtorin tutkinto pääaineenaan 'Contemporary Western Political Thought' ja sivuaineenaan 'Middle Eastern Studies'. Şafakilla on apulaisprofessorin virka Arizonan yliopistossa Near Eastern Studies -laitoksella. Social Scientists Institute palkitsi Şafakin lopputyön "The Deconstruction of Femininity Along the Cyclical Understanding of Heterodox Dervishes in Islam". Työ käsittelee islamia, naisia ja mystiikkaa.

Şafakin esikoiskirja Kem Gözlere Anadolu julkaistiin 1994. Hänen romaaninsa Pinhan (The Sufi) voitti Turkissa Mevlana-palkinnon vuonna 1998. Romaani Şehrin Aynaları (Mirrors of the City) saavutti laajan lukijakunnan ja toi hänelle "Union of Turkish Writers" -palkinnon vuonna 2000. Şafak voitti kaikki merkittävät kirjallisuuspalkinnot Turkissa alle 30-vuotiaana.

Şafakin romaani The Bastard of Istanbul, toi hänelle Turkissa syytteen "turkkilaisuuden loukkaamisesta" vuonna 2006, sillä romaani käsitteli Armenian kansanmurhaa. Tuomiota ei kuitenkaan pantu käytäntöön näyttöjen puutteen vuoksi.

Şafakin teos 10 Minutes 38 Seconds in This Strange World (suom. 10 minuuttia 38 sekuntia tässä oudossa maailmassa) oli Booker-palkintoehdokkaana 2019.

Şafak asuu puolet vuodesta Yhdysvalloissa ja kirjoittaa useisiin lehtiin niin siellä kuin Euroopassakin. Vuonna 2005 Şafak avioitui turkkilaisen journalistin Eyüp Canin kanssa.

Kirjallisuus

Suomennetut teokset
 Rakkauden aikakirja (2011)
 Kirottu Istanbul (2012)
 Kunnia (2013)
 Valkoinen elefantti (2014)
 Eevan kolme tytärtä (2018)
 10 minuuttia 38 sekuntia tässä oudossa maailmassa (2021)

Turkiksi
 Kem Gözlere Anadolu, 96 s., 1994, Evrensel, ISBN 9757837296
 Pinhan, 224 s., 1997, Metis, ISBN 975-342-297-0 
 Şehrin Aynaları, 280 s., 1999, Metis, ISBN 975-342-298-9 
 Mahrem, 216 s., 2000,  Metis, ISBN 975-342-285-7 
 Bit Palas, 361 s., 2002, Metis, ISBN 975-342-354-3 
 Araf (käännös teoksesta The Saint of Incipient Insanities), 352 s., 2004, Metis, ISBN 975-342-465-5 
 Beşpeşe, 680 s., 2004, Metis, ISBN 975-342-467-1 (Muut tekijät Murathan Mungan, Faruk Ulay, Celil Oker ja Pınar Kür) 
 Med-Cezir, 254 s., 2005,  Metis, ISBN 975-342-533-3 
 Baba ve Piç (käännös teoksesta The Bastard of Istanbul), 384 s., 2006, Metis, ISBN 975-342-553-8 

Englanniksi
 The Saint of Incipient Insanities, 368 s., 2004, Farrar, Straus ja Giroux, ISBN 0-374-25357-9 
 The Flea Palace (käännös teoksesta Bit Palas), 260 s., 2005, Marion Boyars, ISBN 0-7145-3101-4 (toinen tekijä Muge Gocek)
 The Gaze käännös teoksesta Mahrem), 252 s., 2006, Marion Boyars, ISBN 0-7145-3121-9 
 The Bastard of Istanbul, 368 s., 2006, Viking Adult, ISBN 0-670-03834-2 
 10 Minutes 38 Seconds in This Strange World, 2019

Saksaksi 
 Spiegel der Stadt, Literaturca Verlag, ISBN 3-935535-06-6 
 Die Heilige des nahenden Irrsinns, 2005, Eichborn Verlag, ISBN 3-8218-5750-1

Lähteet

Aiheesta muualla
 Elif Şafakin verkkosivut 
 Elif Shafak: Writing Under a Watchful Eye NPR.org. 
 Elif Shafak: The revolutionary power of diverse thought TED Talk 2017.

Turkkilaiset kirjailijat
Vuonna 1971 syntyneet
Elävät henkilöt